DA Den Europæiske Unions Tidende L 130/45

Kun de originale FN/ECE-tekster har retlig virkning i henhold til folkeretten. Dette regulativs nuværende status og ikrafttrædelsesdato bør kontrolleres i den seneste version af FN/ECE's statusdokument TRANS/WP.29/343/, der findes på adressen:

http://www.unece.org/trans/main/wp29/wp29wgs/wp29gen/wp29fdocstts.html.

Regulativ nr. 57 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelse af forlygter til motorcykler og køretøjer, der behandles som sådanne

Omfattende al gældende tekst frem til:

Ændringsserie 02 — Ikrafttrædelsesdato: 12. september 2001

INDHOLD

REGULATIV

1. Anvendelsesområde

2. Definitioner

3. Ansøgning om godkendelse af en forlygte

4. Mærkning

5. Godkendelse

6. Almindelige forskrifter

7. Særlige forskrifter

8. Forskrifter vedrørende farvede lygteglas og filtre

9. Overgangsbestemmelser

10. Produktionens overensstemmelse

11. Sanktioner i tilfælde af produktionens manglende overensstemmelse

12. Ændring og udvidelse af godkendelsen af en type forlygte

13. Endeligt ophør af produktionen

14. Navne og adresser på de tekniske tjenester, der udfører godkendelsesprøvningerne, og på de administrative myndigheder

BILAG:

Bilag 1 — Meddelelse om godkendelse, udvidelse, nægtelse eller inddragelse af godkendelse eller endeligt ophør af produktionen for en forlygtetype i henhold til regulativ nr. 57

Bilag 2 — Udformning af godkendelsesmærker

Bilag 3 — Fotometriske prøvninger

Bilag 4 — Prøvninger af den fotometriske ydelses stabilitet for forlygter i brug

Bilag 5 — Mindstekrav for metoder til kontrol af produktionens overensstemmelse

Bilag 6 — Forskrifter for lygter med lygteglas af plast — prøvning af lygteglas eller materialeprøver samt af komplette lygter

Bilag 7 — Mindstekrav til prøveudtagning ved en inspektør

1. ANVENDELSESOMRÅDE

Dette regulativ finder anvendelse på godkendelse af forlygter med glødelamper, som er forsynet med lygteglas af glas eller plast (1), og som er bestemt til montering på motorcykler og køretøjer, der behandles som sådanne.

2. DEFINITIONER

I denne forordning forstås ved:

2.1. »lygteglas«: forlygtens (enhedens) yderste del, som afgiver lys gennem den lysende overflade

2.2. »coating«: et eller flere produkter, som er påført i et eller flere lag på ydersiden af lygteglasset

2.3. forlygter af forskellig »type«: forlygter, som afviger på væsentlige punkter såsom:

2.3.1. fabriks- eller varemærke

2.3.2. mærkning af forlygten som defineret i punkt 4.1.4 nedenfor

2.3.3. det optiske systems egenskaber

2.3.4. hvorvidt de indeholder komponenter, som under funktion er i stand til at ændre de optiske virkninger ved reflektion, brydning, absorption og/eller deformation. Ændringer i farven på de stråler, der udsendes af forlygter, hvis andre egenskaber ikke ændres, udgør ikke en ændring af forlygtetypen. Det samme godkendelsesnummer skal derfor tildeles sådanne forlygter

2.3.5. de materialer, som lygteglas og eventuel coating er fremstillet af.

3. ANSØGNING OM GODKENDELSE AF EN FORLYGTE (2)

3.1. Ansøgning om godkendelse skal indgives af indehaveren af fabriks- eller varemærket eller af dennes bemyndigede repræsentant.

3.2. Hver ansøgning om godkendelse skal være ledsaget af:

3.2.1. tegninger i tre eksemplarer, som er tilstrækkeligt detaljerede til, at typen kan identificeres, og som viser forlygten set forfra og eventuelle detaljer i form af ribning af lygteglasset, samt tværsnit; på tegningerne skal være angivet den flade, som er afsat til godkendelsesmærket

3.2.2. en kort teknisk beskrivelse, specielt med angivelse af kategori eller kategorier af glødelampen (jf. bilag 3, punkt 6, til dette regulativ)

3.2.3. to prøveeksemplarer af forlygtetypen med farveløse glas (3)

3.2.4. med henblik på afprøvning af det plastmateriale, som lygteglasset er fremstillet af: 3.2.4.1. tretten lygteglas 3.2.4.1.1. seks af disse lygteglas kan erstattes af seks materialeprøver, som måler mindst 60 × 80 mm og har flad eller konveks ydre overflade og i midten et omtrent fladt område (krumningsradius mindst 300 mm), som måler mindst 15 × 15 mm 3.2.4.1.2. hver(t) sådan(t) lygteglas eller materialeprøve skal være fremstillet ved den metode, som vil blive anvendt til massefabrikation 3.2.4.2. en reflektor, hvorpå lygteglassene kan monteres efter fabrikantens anvisninger.

3.3. De materialer, som er anvendt til lygteglas og eventuel coating, skal være ledsaget af prøvningsrapporten over egenskaberne af sådanne materialer og coating, såfremt de i forvejen er prøvet.

3.4. Før der meddeles typegodkendelse, skal den godkendende myndighed efterprøve, at der foreligger tilfredsstillende ordninger til sikring af effektiv kontrol af produktionens overensstemmelse.

4. MÆRKNING

4.1. Forlygter, som indleveres til godkendelse, skal på tydelig, læselig og ikke sletbar måde være forsynet med følgende påskrifter:

4.1.1. ansøgerens fabriks- eller varemærke

4.1.2. eksternt og/eller på lygteglasset: angivelse af den ydre mærkning af forlygten, som er synlig, når forlygten er monteret på køretøjet. Enheder, som opfylder forskrifterne i dette regulativ og er konstrueret således, at nærlysets glødetråd ikke tænder samtidigt med nogen anden lygtefunktion, i hvilken den er gensidigt indbygget, mærkes med en skråstreg (/) bag nærlyslygtesymbolet i godkendelsesmærket

4.1.3. på bagsiden af forlygten angives S1- og/eller S2-kategori for den indleverede glødelampe

4.1.4. mærkningen er angivet i følgende tabel: Udvendig mærkning af forlygterne Anvendt kategori glødelampe MB S1 MB S2 MB S1/S2

4.1.5. på forlygter med lygteglas af plast, bogstavgruppen »PL«, som påføres nær de symboler, som foreskrives i punkt 4.1.2 og 4.1.4 ovenfor.

4.2. På lygteglasset og på lygtehuset (4) skal de desuden omfatte flader af tilstrækkelig størrelse til godkendelsesmærket og til de i punkt 4 omhandlede tillægssymboler; disse flader skal være angivet på de i punkt 3.2.1 ovenfor omhandlede tegninger.

5. GODKENDELSE

5.1. Er dette regulativs forskrifter opfyldt af alle de i henhold til punkt 3 ovenfor indleverede prøveeksemplarer af en type forlygte, meddeles godkendelse.

5.2. Hver godkendt type tildeles et godkendelsesnummer. De to første cifre i godkendelsesnummeret (i øjeblikket 01 svarende til ændringsserie 01, der trådte i kraft den 28. februar 1989) angiver den ændringsserie, der omfatter de seneste vigtige tekniske ændringer af regulativet på tidspunktet for meddelelsen af godkendelsen. Samme aftalepart kan ikke tildele samme nummer til en anden forlygtetype, undtagen når der er tale om udvidelse af godkendelsen af en forlygte, som alene afviger hvad angår farven af det udsendte lys.

5.3. Meddelelse om godkendelse eller udvidelse eller nægtelse af godkendelse af en type forlygte i henhold til dette regulativ tilsendes de parter i 1958-overenskomsten, der anvender dette regulativ, ved hjælp af en meddelelse svarende til modellen i bilag 1 til dette regulativ.

5.4. Forlygter, som er i overensstemmelse med en efter dette regulativ godkendt type, skal på den i punkt 4.2 ovenfor omhandlede flade, ud over den i punkt 4.1 foreskrevne mærkning være påført:

5.4.1. et internationalt godkendelsesmærke (5) bestående af: 5.4.1.1. en cirkel, der omgiver bogstavet »E« efterfulgt af kendingsnummeret for det land, der har meddelt godkendelsen (6) 5.4.1.2. et godkendelsesnummer.

5.4.2. I hvert tilfælde skal den pågældende arbejdsfunktion i henhold til punkt 1.1.1.1 i bilag 4 og de(n) tilladte spænding(er) i henhold til punkt 1.1.1.2 i bilag 4 være fastlagt på godkendelsesattesten og på den anmeldelsesblanket, som fremsendes til de stater, som er parter i overenskomsten, der anvender dette regulativ. I de pågældende tilfælde skal anordningerne være mærket som følger: På enheder, som opfylder forskrifterne i dette regulativ og er konstrueret således, at nærlysets glødetråd ikke tænder samtidig med nogen anden lygtefunktion, i hvilken den er gensidigt indbygget, anføres en skråstreg (/) bag nærlyssymbolet i godkendelsesmærket:

5.5. Mærkningen i henhold til punkt 5.4 skal være letlæselig og må ikke kunne slettes.

5.6. Bilag 2 til dette regulativ indeholder et eksempel på godkendelsesmærkets udformning.

6. GENERELLE FORSKRIFTER

6.1. Hvert prøveeksemplar af en forlygtetype skal være i overensstemmelse med forskrifterne i dette punkt og i punkt 7 nedenfor, samt, om nødvendigt, i punkt 8.

6.2. Forlygter skal være konstrueret og fremstillet således, at de ved normal brug og til trods for de rystelser, de derved kan blive udsat for, forbliver funktionssikre og bevarer de i dette regulativ påbudte kendetegn.

6.2.1. Forlygter skal være udstyret med en anordning, som bevirker, at de kan justeres således på køretøjerne, at de opfylder de forskrifter, som finder anvendelse på dem. Dog behøver en sådan anordning ikke være monteret på komponenter, i hvilke reflektor og lygteglas ikke kan skilles fra hinanden, forudsat at anvendelse af sådanne komponenter begrænses til køretøjer, på hvilke justering af forlygterne kan finde sted på anden måde.

Når en forlygte til fjernlys og en forlygte til nærlys med hver sin lampe danner en sammensat enhed, skal justeranordningen give mulighed for korrekt justering af hvert optisk system for sig.

6.2.2. Disse forskrifter finder dog ikke anvendelse på forlygteenheder, hvis reflektorer er udelelige. For en sådan type enhed finder forskrifterne i punkt 7.3 i nærværende regulativ anvendelse. Anvendes flere end én lyskilde til frembringelse af fjernlyset, benyttes de kombinerede funktioner til bestemmelse af belysningsstyrkens maksimale værdi (Emax).

6.3. De dele, hvormed glødelampen er fastgjort på reflektoren, skal være udført således, at glødelampen, selv i mørke, ikke kan monteres i nogen anden position end den korrekte.

6.4. Der skal udføres supplerende prøvning efter forskrifterne i bilag 4, således at det sikres, at de fotometriske præstationer ikke ændres for meget under brug.

6.5. Er forlygtens lygteglas af plast, sker prøvning efter forskrifterne i bilag 6.

7. SÆRLIGE FORSKRIFTER

7.1. Lygteglassets korrekte position i forhold til det optiske system skal være tydeligt afmærket og være låst mod drejning i fart.

7.2. Til måling af den belysningsstyrke, som frembringes af forlygten, anvendes en måleskærm som beskrevet i bilag 3 til dette regulativ og en standardglødelampe (S1 og/eller S2, regulativ nr. 37) med en glat og farveløs pære.

Standardglødelampen justeres til den relevante referencelysstrøm i overensstemmelse med de foreskrevne værdier for disse lamper.

7.3. Nærlyset skal have en afskæring, der er tilstrækkeligt skarp til, at den gør det praktisk muligt at rette lyset på tilfredsstillende vis, »Afskæringslinjen« skal være så lige og så vandret som muligt mindst 5° på hver side af linjen v-v (se bilag 3).

Når forlygterne rettes i overensstemmelse med bilag 3, skal de opfylde forskrifterne heri.

7.4. Lysets aftegning må ikke resultere i sideværts variationer, som forringer synligheden.

7.5. Belysningsstyrken på den i punkt 7.2 ovenfor nævnte skærm måles ved hjælp af en fotocelle, hvis effektive arbejdsflade skal være indeholdt i et kvadrat med en sidelængde på 65 mm.

8. FORSKRIFTER VEDRØRENDE FARVEDE LYGTEGLAS OG FILTRE

8.1. Der kan meddeles godkendelse for forlygter, som afgiver enten farveløst eller selektivt gult lys med en ufarvet glødelampe. Angivet i CIE-trikromatiske koordinater er de tilsvarende farvespecifikationer for gule glas eller filtre følgende:

Selektivt gult filter (skærm eller lygteglas)

Afgrænsning mod rød y ≥ 0,138 + 0,58 x Afgrænsning mod grøn y ≤ 1,29 x – 0,1 Afgrænsning mod hvid y ≥ – x + 0,966 Grænse mod spektrets værdi y ≤ – x + 0,992

som også kan angives som følger:

dominerende bølgelængde 575 – 585 nm renhedsfaktor 0,90 – 0,98 Transmissionsfaktoren skal være ≥ 0,78.

Transmissionsfaktoren bestemmes med en lyskilde med farvetemperatur på 2 856 K. (Svarende til belysningsmiddel A i henhold til Den internationale Belysningskommission (CIE)).

8.2. Filteret skal udgøre en del af forlygten og skal være fastgjort til denne på en sådan måde, at brugeren med almindeligt værktøj hverken kan fjerne det utilsigtet eller tilsigtet.

8.3. Bemærkning vedrørende farve

Eftersom enhver godkendelse efter dette regulativ meddeles i medfør af punkt 8.1 ovenfor for en type forlygte, som afgiver enten farveløst lys eller selektivt gult lys, afskærer artikel 3 i den overenskomst, til hvilken dette regulativ er vedføjet, ikke overenskomstens parter fra at forbyde forlygter, som afgiver farveløst eller selektivt gult lys, på de køretøjer, som de indregistrerer.

9. OVERGANGSBESTEMMELSER

9.1. Fra seks måneder efter den officielle ikrafttrædelsesdato for regulativ nr. 113 må ingen kontraherende part, som anvender dette regulativ, nægte at meddele ECE-godkendelse i henhold dette regulativ.

9.2. De kontraherende parter i overenskomsten, der anvender dette regulativ, må ikke nægte at udstede udvidelse af godkendelser, hvis forlygtetypen opfylder forskrifterne i dette regulativ som ændret ved ændringsserie 01.

9.3. Godkendelser af lamper i kategori MB, som er meddelt i henhold til dette regulativ før ikrafttrædelsesdatoen for regulativ nr. 113, og enhver udvidelse af godkendelser, herunder udvidelser af en forudgående ændringsserie til dette regulativ, som er meddelt efterfølgende, forbliver gyldige på ubestemt tid.

9.4. De kontraherende parter i overenskomsten, der anvender dette regulativ, skal fortsat meddele godkendelse af forlygter på grundlag af dette regulativ, forudsat at der er tale om udskiftningsforlygter til montering på allerede ibrugtagne køretøjer.

9.5. Fra den officielle ikrafttrædelsesdato for regulativ nr. 113 må ingen kontraherende part i overenskomsten, der anvender dette regulativ, forbyde montering på en ny køretøjstype af en forlygte, der er godkendt i henhold til regulativ nr. 113.

9.6. De kontraherende parter i overenskomsten, der anvender dette regulativ, skal fortsat tillade montering på en køretøjstype eller et køretøj, der er godkendt i henhold til dette regulativ.

9.7. De kontraherende parter i overenskomsten, der anvender dette regulativ, skal fortsat tillade montering eller anvendelse på et ibrugtaget køretøj af en forlygte, der er godkendt i henhold til dette regulativ som ændret ved eventuelle tidligere ændringsserier, forudsat at der er tale om udskiftningsforlygter.

10. PRODUKTIONENS OVERENSSTEMMELSE

10.1. Forlygter, som er godkendt efter dette regulativ, skal være produceret således, at de er i overensstemmelse med den godkendte type, idet de opfylder forskrifterne i punkt 7 ovenfor.

10.2. Til efterprøvning af, at forskrifterne i punkt 10.1 er opfyldt, skal der foretages passende kontrol af produktionen.

10.3. Indehaveren af godkendelsen skal blandt andet:

10.3.1. sørge for, at der findes procedurer til effektiv kontrol af produkternes kvalitet

10.3.2. råde over det nødvendige udstyr til kontrol af overensstemmelsen af hver godkendt type

10.3.3. drage omsorg for, at prøvningsdata registreres, og at de tilhørende dokumenter er til rådighed i et tidsrum, der fastsættes efter aftale med den administrative tjeneste

10.3.4. analysere resultaterne af hver type prøvning og kontrol, så det kontrolleres og sikres, at produktets egenskaber holdes konstante inden for den normale variation i en industriproduktion

10.3.5. sørge for, at der for hver produkttype mindst udføres de i dette regulativs bilag 5 foreskrevne prøver

10.3.6. sørge for, at enhver stikprøve, der udviser tegn på manglende overensstemmelse ved den pågældende type prøve, foranlediger udtagelse af endnu en stikprøve og endnu en kontrol. Der skal tages alle nødvendige skridt til genopretning af produktionens overensstemmelse.

10.4. Den kompetente myndighed, som har meddelt typegodkendelse, kan til hver en tid efterprøve de metoder til overensstemmelsesprøvning, som anvendes på hvert produktionsanlæg.

10.4.1. Ved hver inspektion skal prøvningsoptegnelser og produktionsjournaler forelægges den besøgende inspektør.

10.4.2. Inspektøren kan udtage stikprøver til prøvning på fabrikantens laboratorium. Det mindste stikprøveantal kan fastsættes under hensyntagen til resultaterne af fabrikantens egen kontrol.

10.4.3. Såfremt kvalitetsniveauet synes at være utilfredsstillende, eller det synes nødvendigt at kontrollere gyldigheden af de prøvninger, der er udført i henhold til punkt 10.4.2 ovenfor, udtager inspektøren stikprøver til kontrol hos den tekniske tjeneste, der har foretaget typegodkendelsesprøvningen, under anvendelse af kriterierne i bilag 7.

10.4.4. Den kompetente myndighed kan udføre enhver prøvning, som foreskrives i dette regulativ. Sådan prøvning finder sted på stikprøver, som udtages på tilfældig måde, uden at det medfører forvridning af fabrikantens leveringsforpligtelser, og i overensstemmelse med kriterierne i bilag 7.

10.4.5. Den kompetente myndighed skal tilstræbe en inspektionshyppighed på én gang hvert andet år. Dette er imidlertid op til den kompetente myndigheds skøn og dens tillid til de arrangementer, der skal sikre effektiv kontrol med produktionens overensstemmelse. Hvis der registreres negative resultater, sikrer den kompetente myndighed, at der tages alle nødvendige skridt til, at produktionens overensstemmelse snarest muligt genoprettes.

10.5. Der ses bort fra forlygter med åbenlyse fejl.

11. SANKTIONER I TILFÆLDE AF PRODUKTIONENS MANGLENDE OVERENSSTEMMELSE

11.1. En godkendelse for en type forlygte, der er meddelt i henhold til dette regulativ, kan inddrages, hvis kravene ikke opfyldes, eller hvis en forlygte med typegodkendelsesmærke ikke er i overensstemmelse med den godkendte type.

11.2. Hvis en kontraherende part, som anvender dette regulativ, inddrager en godkendelse, som den tidligere har meddelt, skal den straks underrette de øvrige kontraherende parter i overenskomsten, der anvender dette regulativ, herom ved hjælp af en meddelelsesformular svarende til modellen i bilag 1 til dette regulativ.

12. ÆNDRING OG UDVIDELSE AF GODKENDELSEN FOR EN FORLYGTETYPE

12.1. Enhver ændring af forlygtetypen skal meddeles den administrative myndighed, som har godkendt forlygtetypen. Denne myndighed kan da enten:

12.1.1. skønne, at de foretagne ændringer næppe vil have mærkbar ugunstig virkning, og at forlygten stadig opfylder forskrifterne, eller

12.1.2. kræve en yderligere prøvningsrapport fra den tekniske tjeneste, som er ansvarlig for prøvningens udførelse.

12.2. Bekræftelse eller nægtelse af godkendelse med angivelse af ændringerne meddeles parterne i overenskomsten, der anvender dette regulativ, via den i punkt 5.3 ovenfor anførte procedure.

12.3. Den kompetente myndighed, som meddeler udvidelse af en godkendelse, tildeler udvidelsen et serienummer og underretter de øvrige kontraherende parter i 1958-overenskomsten, der anvender dette regulativ, herom ved hjælp af en meddelelse svarende til modellen i bilag 1 til dette regulativ.

13. ENDELIGT OPHØR AF PRODUKTIONEN

Hvis indehaveren af godkendelsen fuldstændig indstiller produktionen af en type forlygte, som er godkendt i henhold til dette regulativ, skal han underrette den myndighed, som har meddelt godkendelsen, herom. Efter modtagelse af den pågældende meddelelse underretter myndigheden de øvrige parter i 1958-overenskomsten, som anvender dette regulativ, herom ved hjælp af en meddelelsesformular svarende til modellen i bilag 1 til dette regulativ.

14. NAVN OG ADRESSE PÅ DE TEKNISKE TJENESTER, SOM ER ANSVARLIGE FOR UDFØRELSE AF GODKENDELSESPRØVNINGEN, OG PÅ DE ADMINISTRATIVE MYNDIGHEDER

De parter i 1958-overenskomsten, der anvender dette regulativ, meddeler De Forenede Nationers sekretariat navne og adresser på de tekniske tjenester, som er ansvarlige for udførelse af godkendelsesprøvninger, og på de administrative myndigheder, som meddeler typegodkendelser, og hvortil meddelelser udstedt i andre lande om godkendelse eller udvidelse, nægtelse eller inddragelse af godkendelse skal sendes.

(1) Der er i dette regulativ intet til hinder for, at en kontraherende part, som anvender dette regulativ, kan forbyde, at en forlygte med glas af et plastmateriale, der er godkendt i henhold til dette regulativ, kombineres med en mekanisk forlygtevasker (med visker).

(2) Vedrørende ansøgning om godkendelse af en glødelampe henvises til regulativ nr. 37.

(3) Når forlygterne skal fremstilles med farvede lygteglas, indleveres desuden to prøveeksemplarer af farvet lygteglas udelukkende med henblik på prøvning af farven.

(4) Reflektoren betragtes som lygtehuset. Kan lygteglasset ikke adskilles fra forlygtens hus, er en flade på lygteglasset tilstrækkeligt.

(5) Hvis forskellige forlygtetyper har identiske lygteglas eller reflektorer, kan lygteglasset og reflektoren forsynes med de forskellige godkendelsesmærker for disse forlygtetyper, forudsat at godkendelsesnummeret for den specifikke type kan identificeres utvetydigt.

(6) Kendingsnumrene for de kontraherende parter i 1958-overenskomsten er angivet i bilag 3 til den konsoliderede resolution om køretøjers konstruktion (R.E.3), dokument ECE/TRANS/WP.29/78/Rev.2/Amend.1.

BILAG 1

BILAG 2 UDFORMNING AF GODKENDELSESMÆRKER a = 12 mm min. En forlygte, som er påført ovenstående godkendelsesmærke, er godkendt i Nederlandene (E4) med godkendelsesnummer 012439. Godkendelsesnummeret angiver, at godkendelsen er meddelt efter forskrifterne i dette regulativ som ændret ved ændringsserie 01. Bemærkning: Godkendelsesnummeret skal placeres tæt på cirklen og enten over, under, til venstre eller til højre for bogstavet »E«. Alle nummerets cifre skal stå på samme side af bogstavet »E« og vende samme vej. Brug af romertal som godkendelsesnummer bør undgås for at undgå forveksling med andre symboler. Karakteristik af en forlygte, der opfylder forskrifterne i regulativ nr. 57: Forlygten er konstrueret således, at glødetråden til nærlyset kan være tændt ikke må være tændt samtidigt med fjernlyset og/eller en anden hermed gensidigt indbygget belysningsfunktion. En forlygte, som bærer ovenstående godkendelsesmærke, er en forlygte med lygteglas af et plastmateriale, der er godkendt i Nederlandene (E 4) med godkendelsesnummer 01 2440. Godkendelsesnummeret angiver, at godkendelsen er meddelt efter forskrifterne i nærværende regulativ som ændret ved ændringsserie 01. Den er konstrueret således, at nærlysglødetråden kan tændes samtidigt med fjernlyset og/eller en anden belysningsfunktion, som den er gensidigt indbygget med.

BILAG 3 FOTOMETRISKE PRØVNINGER 1. Ved retning skal indstillingsskærmen være mindst 10 m foran forlygten, og linjen h-h skal være vandret. Ved måling skal fotocellen være i en afstand af 25 m foran forlygten, vinkelret på en linje mellem glødelampens glødetråd og punktet HV. 2. I sideretningen skal forlygten være indstillet således, at strålecentrum for fjernlyset er på den lodrette linje v-v. 3. Lodret skal forlygten være indstillet således, at »afskæringslinjen« er beliggende 250 mm under linjen h-h. 4. Forlygten skal, når den er indstillet i overensstemmelse med punkt 2 og 3 ovenfor, svarende til betingelserne for fjernlyset, opfylde følgende betingelser: 4.1. fjernlysets lyscentrum skal højst være 0,6° over eller under linjen h-h. 4.2. fjernlysets belysningsstyrke skal nå sin maksimale værdi E max i centrum for hele lysbundtet og aftage i sideretningen 4.3. fjernlysets maksimale belysningsstyrke (E max) skal være mindst 32 lux 4.3.1. 32 lux for forlygter af kategori MB 4.4. den belysning, som fjernlyset frembringer, skal opfylde følgende forskrifter: 4.4.1. skæringspunktet (HV) for linjerne h-h og v-v skal ligge inden for isoluxkurven svarende til 90 % af den maksimale belysningsstyrke 4.4.2. Fra punktet HV skal fjernlysets belysningsstyrke vandret mod højre og venstre for forlygter i kategori MB være mindst 12 lux indtil en afstand af 1,125 meter og mindst 3 lux indtil en afstand af 2,25 meter. 4.5. den belysning, som nærlyset frembringer, skal opfylde følgende forskrifter: Målepunkt Forlygte i kategori MB Et vilkårligt punkt på og over linjen h-h ≤ 0,7 lux Et vilkårligt punkt på linjen 50L-50R undtagen 50 V (1) ≥ 1,5 lux Punkt 50 V ≥ 3 lux Et vilkårligt punkt på linjen 25L-25R ≥ 3 lux Et vilkårligt punkt i område IV ≥ 1,5 lux 5. MÅLINGS- OG INDSTILLINGSSKÆRM (mål i mm ved en afstand på 25 m) 6. For glødetrådslamper anvendes kategori S1 eller S2 i henhold til regulativ nr. 37. (1)

BILAG 4 PRØVNING AF DE FOTOMETRISKE PRÆSTATIONERS STABILITET AF FORLYGTER I BRUG PRØVNING PÅ KOMPLETTE FORLYGTER Efter at de fotometriske værdier er målt efter dette regulativs forskrifter i punktet svarende til Emax for fjernlys og i punkterne HV, 50 R, 50 L og B 50 for nærlys, afprøves et komplet prøveeksemplar af en forlygte for stabilitet af fotometriske præstationer under brug. Ved »komplet forlygte« forstås selve den komplette lygte, herunder de omgivende karrosseridele og lygter, som kan påvirke dens varmeafledning. 1. PRØVNING AF STABILITET AF FOTOMETRISKE PRÆSTATIONER Prøvningen finder sted i tør, stillestående luft ved en lufttemperatur på 23 °C ± 5 °C med den komplette forlygte fastgjort på et underlag, som repræsenterer korrekt montering på køretøjet. 1.1. Ren forlygte Forlygten bringes til at fungere i 12 timer som beskrevet i punkt 1.1.1 og kontrolleres som beskrevet i punkt 1.1.2. 1.1.1. Prøvningsforskrifter Forlygten bringes til at fungere i det foreskrevne tidsrum, således at: 1.1.1.1. a) i tilfælde, hvor kun én lygtefunktion (fjernlys eller nærlys) skal godkendes, er den tilsvarende glødetråd tændt i den foreskrevne tid (1) b) i tilfælde af i hinanden indbyggede fjernlys- og nærlyslygter (dobbeltrådslampe eller to glødelamper): Såfremt ansøgeren erklærer, at forlygten skal anvendes med en enkelt glødetråd tændt (2) ad gangen, gennemføres prøvningen i overensstemmelse hermed, således at man aktiverer hver af de angivne funktioner successivt i halvdelen af den i punkt 1.1 foreskrevne tid: I alle andre tilfælde underkastes forlygten følgende cyklus i det foreskrevne tidsrum: 15 minutter med nærlysets glødetråd tændt 5 minutter med alle glødetråde tændt. c) ved sammenbyggede lygtefunktioner skal alle enkeltfunktioner være tændt samtidigt i den tid, der foreskrives for de enkelte lygtefunktioner (a), idet der også tages hensyn til brugen af i hinanden indbyggede lygtefunktioner (b) i henhold til fabrikantens forskrifter. 1.1.1.2. Prøvningsspænding Spændingen skal være indstillet således, at der tilføres 90 % af det maksimale wattforbrug, som foreskrives for glødelamper af kategori S i regulativ nr. 37. Den tilførte effekt i watt skal i alle tilfælde være i overensstemmelse med den tilsvarende værdi for en glødelampe til 12 V mærkespænding, medmindre ansøgeren angiver, at forlygten kan anvendes ved en anden spænding. 1.1.2. Prøvningsresultater 1.1.2.1. Visuel inspektion Når forlygten er stabiliseret ved rumtemperatur, skal forlygtens lygteglas og et eventuelt udvendigt glas rengøres med en ren, fugtig bomuldsklud. Den inspiceres derefter visuelt; der må ikke være synlig skævhed, deformation, revnedannelse eller farveændring hverken i lygteglasset eller i et eventuelt udvendigt glas. 1.1.2.2. Fotometrisk prøvning For at efterkomme dette regulativs forskrifter skal de fotometriske værdier efterprøves i følgende punkter: Nærlys: 50 R, 50 L, B 50 HV Fjernlys: Punktet svarende til Emax Der kan foretages endnu en indstilling til korrektion for eventuel varmeforårsaget deformation af forlygtens sokkel (ændringen i afskæringslinjens position er omhandlet i punkt 2 i dette bilag). Mellem de fotometriske egenskaber og værdierne målt inden prøvningen kan tillades en afvigelse på 10 %, heri medregnet tolerancerne for den fotometriske metode. 1.2. Tilsmudset forlygte Efter at være afprøvet som beskrevet i punkt 1.1 ovenfor bringes forlygten til at fungere i én time som beskrevet i punkt 1.1.1 efter at være forberedt som foreskrevet i punkt 1.2.1 og kontrolleret som foreskrevet i punkt 1.1.2. 1.2.1. Klargøring af forlygten 1.2.1.1. Prøveblanding 1.2.1.1.1. Til forlygter med udvendigt lygteglas af glas: Blandingen af vand og forurenende stof, som skal påføres forlygten, skal bestå af: 9 vægtdele kvartssand med kornstørrelse 0-100 μm 1 vægtdel vegetabilsk kulstøv (bøgetræ) med kornstørrelse 0-100 μm 0,2 vægtdel NaCMC (3), og en passende mængde destilleret vand med en specifik ledningsevne på ≤ 1 S/m. Blandingen må højst være 14 dage gammel. 1.2.1.1.2. For forlygter med udvendigt lygteglas i plastmateriale: Blandingen af vand og forurenende stof, som skal påføres forlygten, består af: 9 vægtdele kvartssand med kornstørrelse 0-100 μm 1 vægtdel vegetabilsk kulstøv (bøgetræ) med kornstørrelse 0-100 μm 0,2 vægtdel NaCMC 13 vægtdele destilleret vand med specifik ledningsevne ≤ 1 mS/m, og 2 ± 1 vægtdele overfladeaktivt stof. (4) Blandingen må højst være 14 dage gammel. 1.2.1.2. Påføring af prøveblandingen på forlygten Prøveblandingen påføres jævnt på hele forlygtens lysende overflade, hvorefter man lader den tørre. Denne procedure gentages, indtil lysstyrken er faldet til 15-20 % af de værdier, som er målt for hvert af følgende punkter under de i dette bilag beskrevne betingelser: for fjernlys, punktet svarende til Emaxved fotometrisk fordeling svarende til en fjernlys-/nærlyslygte, for fjernlys, punktet svarende til Emaxved fotometrisk fordeling svarende til kun en fjernlyslygte, B 50 og 50 V (5) for en fjernlyslygte, som alene afgiver nærlys. 1.2.1.3. Måleudstyr Det anvendte måleudstyr skal svare til det, som anvendes til godkendelsesprøvning af forlygter. Til fotometrisk efterprøvning anvendes en standardglødelampe (referenceglødelampe). 2. PRØVNING AF ÆNDRING I AFSKÆRINGSLINJENS VERTIKALE BELIGGENHED UNDER VARMEINDVIRKNING Denne prøvning består i at kontrollere, at afskæringslinjens vertikale flytning under indvirkning af varme ikke overstiger en foreskreven værdi for en nærlyslygte i brug. Efter at forlygten er afprøvet i henhold til punkt 1, underkastes lygten den i punkt 2.1 beskrevne prøvning uden at fjernes fra eller flyttes i forhold til prøveopspændingen. 2.1. Prøvning Prøvningen udføres i tør og stillestående luft ved en lufttemperatur på 23 °C ± 5 °C. Ved hjælp af en masseproduceret glødelampe, som er ældet i mindst én time, bringes forlygten til at fungere med nærlys uden at fjernes fra eller efterjusteres i forhold til prøveopspændingen. (Til denne prøvning indstilles spændingen som foreskrevet i punkt 1.1.1.2). Positionen for afskæringslinjens horisontale del (mellem de vertikale linjer gennem punktet 50 L for højrekørsel hhv. 50 R for venstrekørsel) kontrolleres hhv. 3 minutter (r3) og 60 minutter (r60) efter at lygten har været i funktion. Måling af ændringen i afskæringslinjens position som beskrevet ovenfor kan udføres med enhver metode, som giver acceptabel nøjagtighed og reproducerbare resultater. 2.2. Prøvningsresultater 2.2.1. Resultatet, målt i milliradianer (mrad) anses kun for acceptabelt for nærlyslygter, når den numeriske værdi Δ rI = (r3 – r60) målt på forlygten ikke overstiger 1,0 mrad (Δ rI ≤ 1,0 mrad). 2.2.2. Er denne størrelse imidlertid over 1,0 mrad, men ikke over 1,5 mrad (1,0 mrad < Δ rI ≤ 1,5 mrad) afprøves endnu en forlygte som beskrevet i punkt 2.1 efter tre på hinanden følgende gange at have været underkastet den nedenfor beskrevne cyklus for at stabilisere positionen af forlygtens mekaniske dele på et underlag, som er repræsentativt for korrekt montering på køretøjet: Nærlyset bringes til at fungere i én time (spændingen indstilles som foreskrevet i punkt 1.1.1.2). Nærlyset slukkes i én time. Forlygtetypen anses for acceptabel, hvis gennemsnitsværdien af de numeriske værdier Δ rI, målt på første prøve, og Δ rII målt på den anden prøve, ikke er over 1,0 mrad. (1) Hvis den undersøgte forlygte er sammenbygget med lygter til signalgivning, eller hvis de er indbygget i hinanden, skal lygterne til signalgivning være tændt under prøvningen. (2) Såfremt to eller flere glødetråde lyser samtidigt, når forlygten afgiver overhalingssignal, anses dette ikke for normal samtidig brug af glødetrådene. (3) NaCMC står for natriumsaltet af carboxymethylcellulose, også betegnet CMC. Den i smudsblandingen anvendte NaCMC skal have en substitutionsgrad (DS) på 0,6-0,7 og en viskositet på 200-300 cP for en 2 % opløsning ved 20 °C. (4) Tolerancen på mængdeangivelsen er nødvendig for, at smudsblandingen spreder sig korrekt over hele plastlygteglasset. (5) Punktet 50 V er beliggende 375 mm under HV på den lodrette linje v-v på skærmen, der er placeret i en afstand af 25 m.

BILAG 5 MINDSTEKRAV FOR METODER TIL KONTROL AF PRODUKTIONENS OVERENSSTEMMELSE 1. ALMINDELIGE FORSKRIFTER 1.1. Overensstemmelseskriterierne anses for at være opfyldt i både mekanisk og geometrisk henseende, hvis der ikke forekommer afvigelser ud over uundgåelige variationer, som ligger inden for rammerne af kravene i dette regulativ. 1.2. Hvad angår fotometriske præstationer anses masseproducerede forlygter ikke for uoverensstemmende, såfremt ved prøvning af de fotometriske præstationer af enhver på tilfældig måde udtaget forlygte, som er udstyret med standardglødelampe: 1.2.1. ingen målt værdi afviger i ugunstig retning med mere end 20 % fra de værdier, som foreskrives i dette regulativ. For værdien i zone III kan den maksimale afvigelse i ugunstig retning være henholdsvis: 0,3 lux svarende til 20 % 0,45 lux svarende til 30 % 1.2.2. og såfremt der, for fjernlyset, med HV beliggende inden for isoluxkurven svarende til 0,75 Emax, er overholdt en tolerance på ± 20 % for maksimalværdierne og – 20 % for minimumværdierne af de fotometriske værdier i ethvert målepunkt angivet i punkt 4.3 og 4.4 i bilag 3 til dette regulativ. 1.2.3. Såfremt resultaterne af de ovenfor beskrevne prøver ikke opfylder forskrifterne, gentages prøvningen af forlygten med en anden standardglødelampe. 1.3. Til efterprøvning af den vertikale ændring i afskæringslinjens beliggenhed under indvirkning af varme anvendes følgende metode: En af de udtagne forlygter afprøves med den i bilag 4, punkt 2.1, beskrevne metode efter tre på hinanden følgende gange at have gennemgået den i bilag 4, punkt 2.2.2, beskrevne cyklus. Forlygten anses for acceptabel, såfremt Δr ikke er over 1,5 mrad. Er denne værdi over 1,5 mrad, men ikke over 2,0 mrad, afprøves endnu en forlygte, hvorefter gennemsnittet af de numeriske værdier for de to prøver ikke må være over 1,5 mrad. 1.4. Kromaticitetskoordinaterne skal være overholdt, når forlygten er udstyret med en glødelampe, som er indstillet til en farvetemperatur svarende til Standard A. De fotometriske præstationer for en forlygte, som afgiver selektivt gult lys, når den er monteret med en farveløs glødelampe, skal være lig værdierne i dette regulativ ganget med 0,84. 2. MINIMUMSKRAV TIL KONTROL AF PRODUKTIONENS OVERENSSTEMMELSE VED FABRIKANTEN For hver type forlygte skal indehaveren af godkendelsesmærket gennemføre mindst følgende prøvninger med passende intervaller. Prøvningerne skal udføres i overensstemmelse med bestemmelserne i dette regulativ. Konstateres der ved nogen prøvetagning manglende overensstemmelse hvad angår den pågældende type prøvning, udtages flere prøveeksemplarer, som prøves. Fabrikanten træffer de nødvendige foranstaltninger for at sikre, at produktionen bringes i overensstemmelse. 2.1. Prøvningernes art Prøvning for overensstemmelse med dette regulativ skal omfatte fotometriske egenskaber og efterprøvning af den vertikale ændring i afskæringslinjens beliggenhed under indvirkning af varme. 2.2. Metoder, som anvendes ved prøvningerne 2.2.1. Prøvningerne udføres generelt i overensstemmelse med metoderne i dette regulativ. 2.2.2. Ved alle overensstemmelsesprøvninger, som foretages af fabrikanten, kan der efter tilladelse fra den kompetente myndighed, der er ansvarlig for godkendelsesprøvningerne, benyttes ækvivalente metoder. Det påhviler fabrikanten at godtgøre, at de anvendte metoder er ækvivalente med dem, som er fastlagt i dette regulativ. 2.2.3. Anvendelsen af punkt 2.2.1 og 2.2.2 kræver regelmæssig kalibrering af prøvningsapparaturet, og målingerne skal sammenholdes med de målinger, der udføres af en kompetent myndighed. 2.2.4. I alle tilfælde anvendes de referencemetoder, som er foreskrevet i dette regulativ, navnlig ved administrativ kontrol og prøveudtagning. 2.3. Prøveudtagningens art Der udtages på tilfældig måde prøver af forlygter fra en ensartet produktionsbatch. Ved en ensartet batch forstås et sæt forlygter af samme type, defineret i henhold til fabrikantens produktionsmetoder. Bedømmelsen skal sædvanligvis dække serieproduktion fra de enkelte fabrikker. En fabrikant kan dog behandle resultaterne fra flere fabrikker vedrørende samme type som én gruppe, forudsat at fabrikkerne anvender samme kvalitetsstyringssystem. 2.4. Målte og registrerede fotometriske egenskaber Der foretages fotometrisk måling på de udtagne forlygteprøver i de i regulativet fastlagte punkter, idet aflæsningen begrænses til punkterne Emax og HV (1) for fjernlys, og til punkterne HV, 50 R og 50 L for nærlys (se figuren i bilag 3). 2.5. Godkendelseskriterier Fabrikanten er ansvarlig for, at der gennemføres en statistisk undersøgelse af prøvningsresultaterne, og for, at der efter aftale med den kompetente myndighed fastsættes kriterier for godkendelsen af de pågældende produkter, for at de kan være i overensstemmelse med de specifikationer, der er fastsat for overensstemmelseskontrol af produktionen i dette regulativs punkt 10.1. Godkendelseskriterierne skal være fastlagt således, at der med en konfidensgrænse på 95 % er en sandsynlighed på mindst 0,95 for at bestå kontrollen i overensstemmelse med bilag 7 (første prøveudtagning). (1) Hvis fjernlyslygte og nærlyslygte er indbygget i hinanden, skal HV for fjernlys være samme målepunkt som for nærlys.

BILAG 6 FORSKRIFTER FOR LYGTER MED LYGTEGLAS AF PLAST — PRØVNING AF LYGTEGLAS ELLER MATERIALEPRØVER SAMT AF KOMPLETTE LYGTER 1. GENERELLE FORSKRIFTER 1.1. Prøver, som indleveres i henhold til punkt 3.2.4 i dette regulativ, skal opfylde forskrifterne i punkt 2.1 til 2.5 nedenfor. 1.2. De to prøveeksemplarer af komplette lygter, som indleveres i henhold til punkt 3.2.3 i dette regulativ, og som omfatter lygteglas af plast, skal hvad angår lygteglassets materiale opfylde forskrifterne i punkt 2.6 nedenfor. 1.3. Prøverne af lygteglas af plast eller materialeprøverne skal, med den eventuelle reflektor, som de er bestemt til anvendelse sammen med, underkastes godkendelsesprøvning i den kronologiske rækkefølge, som er angivet i tabel A i tillæg 1 til dette bilag. 1.4. Kan lygtefabrikanten imidlertid godtgøre, at produktet allerede har bestået de i punkt 2.1-2.5. nedenfor foreskrevne prøvninger eller tilsvarende prøvninger i henhold til et andet regulativ, behøver de pågældende prøvninger ikke gentages; kun de i tillæg 1, tabel B foreskrevne prøver er påbudt. 2. PRØVNINGER 2.1. Bestandighed mod temperaturudsving 2.1.1. Prøvninger Tre nye prøver (lygteglas) gennemgår fem cykliske forløb af temperatur- og fugtighedsændring (RH = relativ fugtighed) i henhold til følgende program: 3 timer ved 40 °C ± 2 °C og 85-95 % RH 1 time ved 23 °C ± 5 °C og 60-75 % RH 15 timer ved – 30 °C ± 2 °C 1 time ved 23 °C ± 5 °C og 60-75 % RH 3 timer ved 80 °C ± 2 °C 1 time ved 23 °C ± 5 °C og 60-75 % RH. Inden denne prøvning skal prøverne opbevares ved 23 °C ± 5 °C og 60-75 % RH i mindst fire timer. Bemærk: Perioderne på én time ved 23 °C ± 5 °C skal indbefatte de overgangsperioder fra den ene temperatur til den anden, som er nødvendige for at undgå temperaturchok. 2.1.2. Fotometriske målinger 2.1.2.1. Metode Der foretages fotometriske målinger på prøverne før og efter prøvningen. Disse målinger finder sted med brug af en standardlampe i følgende punkter: B 50 og 50 V for nærlyset fra en nærlyslygte eller en nærlys-/fjernlyslygte punktet svarende til Emax for fjernlyset fra en fjernlyslygte eller nærlys-/fjernlyslygte. 2.1.2.2. Resultater Afvigelsen mellem de fotometriske værdier, målt på hver prøve før og efter prøvning, må ikke være over 10 %, heri medregnet tolerancerne på den fotometriske metode. 2.2. Bestandighed mod stoffer i atmosfæren og kemiske stoffer 2.2.1. Bestandighed mod stoffer i atmosfæren Tre nye prøver (lygteglas eller materialeprøver) udsættes for bestråling fra en kilde med spektral energifordeling svarende til et sort legeme med en temperatur mellem 5 500 K og 6 000 K. Mellem kilden og prøverne anbringes passende filtre, som giver størst mulig reduktion af stråling med bølgelængde under 295 nm og over 2 500 nm. Prøverne udsættes for en belysningseffekt på 1 200 W/m2 ± 200 W/m2 i et tidsrum, som bevirker, at de modtager en lysenergi på 4 500 MJ/m2 ± 200 MJ/m2. Inden for afdækningen skal temperaturen, målt på det sorte panel, som er anbragt i niveau med prøverne være 50 °C ± 5 °C. For at sikre ensartet eksponering skal prøverne rotere omkring strålingskilderne med mellem 1 og 5 o./min. Prøverne overbruses med destilleret vand med specifik ledningsevne mindre end 1 mS/m ved en temperatur på 23 °C ± 5 °C i henhold til følgende cyklus: Overbrusning : 5 minutter Tørring : 25 minutter. 2.2.2. Bestandighed mod kemiske stoffer Efter udførelse af den i punkt 2.2.1 ovenfor beskrevne prøvning og den i punkt 2.2.3.1 nedenfor beskrevne måling behandles den ydre overflade af de tre nævnte prøver som beskrevet i punkt 2.2.2.2 med den i punkt 2.2.2.1 nedenfor foreskrevne blanding. 2.2.2.1. Prøveblanding Prøveblandingen består af 61,5 % n-heptan, 12,5 % toluen, 7,5 % tetrachlorethan, 12,5 % trichlorethen og 6 % xylen ( % v/v). 2.2.2.2. Påføring af prøveblandingen Et stykke bomuldsklud (ifølge ISO 105) gennemvædes til mætning med den i punkt 2.2.2.1 ovenfor angivne blanding og lægges efter højst 10 sekunder på prøvens ydre overflade i et tidsrum af 10 minutter med et tryk på 50 N/cm2, svarende til en kraft på 100 N på et prøveareal på 14 × 14 mm. Inden for denne 10 minutters periode gennemvædes stofpuden igen med blandingen, således at sammensætningen af den påførte væske til stadighed er identisk med den foreskrevne prøveblanding. I påføringsperioden er det tilladt at kompensere for det tryk, der påføres prøven, for at forebygge revnedannelse. 2.2.2.3. Rengøring Efter afslutning af påføringen af prøveblandingen tørres prøverne i fri luft og vaskes derefter med den i punkt 2.3 beskrevne opløsning (Bestandighed mod detergenter) 23 °C ± 5 °C. Derefter skylles prøverne grundigt med destilleret vand med et indhold af urenheder på højst 0,2 % ved 23 °C ± 5 °C og aftørres derefter med en blød klud. 2.2.3. Resultater 2.2.3.1. Efter prøvning for bestandighed mod stoffer i atmosfæren skal prøvernes ydre overflade være uden revner, ridser, skår og deformation, og den gennemsnitlige afvigelse i transmission , målt på de tre prøver i henhold til fremgangsmåden i tillæg 2 til dette bilag må højst være 0,020 (Δ tm < 0,020). 2.2.3.2. Efter prøvning for bestandighed mod kemiske stoffer må prøverne ikke frembyde spor af kemisk misfarvning, som kan forventes at ville påvirke spredningen af lysstrømmen, for hvilken middelafvigelsen , målt på de tre prøver i henhold til fremgangsmåden i tillæg 2 til dette bilag må højst være 0,020 (Δ dm ≤ 0,020). 2.3. Modstandsdygtighed over for detergenter og carbonhydrider 2.3.1. Modstandsdygtighed over for detergenter Den ydre overflade af de tre prøver (lygteglas eller materialeprøver) opvarmes til 50 °C ± 5 °C og nedsænkes derefter i 5 minutter i en blanding, hvis temperatur holdes på 23 °C ± 5 °C, og som består af 99 dele destilleret vand med et indhold af urenheder på højst 0,02 % og en del alkylarylsulfonat. Efter udførelse af prøvningen tørres prøverne ved 50 °C ± 5 °C. Prøvernes overflade rengøres med en fugtig klud. 2.3.2. Modstandsdygtighed over for carbonhydrider Den ydre overflade af disse tre prøver indgnides derefter let i ét minut med en bomuldsklud gennemvædet med en blanding af 70 % n-heptan og 30 % toluen ( % v/v) og tørrer derefter i fri luft. 2.3.3. Resultater Efter at de to ovennævnte prøvninger er udført efter hinanden, må den gennemsnitlige variation i lysgennemstrømningen , målt på de tre prøver i henhold til fremgangsmåden i tillæg 2 til dette bilag højst være 0,010 (Δ tm < 0,010). 2.4. Bestandighed mod mekanisk nedbrydning 2.4.1. Metode til mekanisk nedbrydning Ydersiden af de tre nye prøver (lygteglas) udsættes for ensartet mekanisk nedbrydning med den i tillæg 3 til dette bilag beskrevne metode. 2.4.2. Resultater efter denne prøvning skal variationerne: i transmissionen: , og i spredningen: , måles med den i tillæg 2 beskrevne metode i det område, der beskrives i punkt 3.2.4.1.1 i dette regulativ. Gennemsnitsværdien for de tre prøveeksemplarer skal være således, at: Δ tm < 0,100 Δ dm < 0,050. 2.5. Prøvning for vedhæftning af eventuel coating 2.5.1. Forbehandling af prøven I et areal på 20 mm × 20 mm af lygteglassets coatede overflade indridses med barberblad eller nål en inddeling bestående af kvadrater på ca. 2 mm × 2 mm. Trykket på barberblad eller nål skal være tilstrækkeligt til i det mindste at gennemskære coatingen. 2.5.2. Beskrivelse af prøvningen Der benyttes klæbebånd med en vedhæftningsstyrke på 2 N/(cm bredde) ± 20 %, målt under de standardbetingelser, der foreskrives i tillæg 4 til dette bilag. Klæbebåndet, hvis bredde skal være mindst 25 mm, trykkes i mindst fem minutter mod den overflade, der er forberedt som beskrevet i punkt 2.5.1. Derefter belastes enden af klæbebåndet på en sådan måde, at vedhæftningskraften til overfladen afbalanceres af en kraft vinkelret på denne overflade. På dette stadium afrives tapen med en konstant hastighed af 1,5 m/s ± 0,2 m/s. 2.5.3. Resultater Der må ikke være væsentlig beskadigelse af det inddelte areal. Der tillades beskadigelse af skæringspunkterne mellem kvadraterne eller ved kanterne af udskæringen, forudsat at det beskadigede område ikke udgør mere end 15 % af det inddelte område. 2.6. Prøvning af komplet lygte med lygteglas af plast 2.6.1. Modstandsdygtighed over for mekanisk nedbrydning af lygteglassets overflade 2.6.1.1. Prøvninger Lygteglasset i lygteprøve nr. 1 underkastes den i punkt 2.4.1 ovenfor beskrevne prøvning. 2.6.1.2. Resultater Efter prøvningen må resultaterne af de fotometriske målinger, som er udført på lygten i overensstemmelse med dette regulativ, højst være 30 % over de maksimumværdier, der foreskrives for punkt B 50, og højst 10 % under de minimumværdier, der foreskrives for punkt 50 V. 2.6.2. Prøvning for vedhæftning af eventuel coating Lygteglasset i lygteprøve nr. 2 underkastes den i punkt 2.5 ovenfor beskrevne prøvning. 3. KONTROL AF PRODUKTIONENS OVERENSSTEMMELSE 3.1. Hvad angår de til lygteglassene anvendte materialer anses lygterne i en serie for at opfylde forskrifterne i dette regulativ, såfremt: 3.1.1. prøvernes yderside efter prøvning for bestandighed mod kemiske stoffer og prøvning for bestandighed mod detergenter og carbonhydrider ikke frembyder revner, skår eller deformation, som er synlig for det blotte øje (se punkt 2.2.2, 2.3.1 og 2.3.2) 3.1.2. de fotometriske værdier i de i punkt 2.6.1.2 beskrevne målepunkter efter udførelse af prøvningen i punkt 2.6.1.1 er inden for de grænser for produktionens overensstemmelse, som foreskrives i dette regulativ. 3.2. Opfylder prøvningsresultaterne ikke forskrifterne, gentages prøvningen på endnu en prøve af forlygter, udtaget på tilfældig måde. Tillæg 1 KRONOLOGISK RÆKKEFØLGE AF GODKENDELSESPRØVNINGER A. Prøvning af plastmaterialer (lygteglas eller materialeprøver, som er indleveret i henhold til punkt 3.2.4 i dette regulativ). Prøver Lygteglas eller materialeprøver Lygteglas Prøvninger 1 2 3 4 5 6 7 8 9 10 11 12 13 1.1 Begrænset fotometri (punkt 2.1.2) X X X 1.1.1 Temperaturændring (punkt 2.1.1) X X X 1.1.2 Begrænset fotometri (punkt 2.1.2) X X X 1.2.1 Transmissionsmåling X X X X X X X X X 1.2.2 Spredningsmåling X X X X X X 1.3 Stoffer i atmosfæren (punkt 2.2.1) X X X 1.3.1 Transmissionsmåling X X X 1.4 Kemiske stoffer (punkt 2.2.2) X X X 1.4.1 Spredningsmåling X X X 1.5 Detergenter (punkt 2.3.1) X X X 1.6 Carbonhydrider (punkt 2.3.2) X X X 1.6.1 Transmissionsmåling X X X 1.7 Nedbrydning (punkt 2.4.1) X X X 1.7.1 Transmissionsmåling X X X 1.7.2 Spredningsmåling X X X 1.8 Vedhæftning (punkt 2.5) X B. Prøvning af komplette lygter (indleveret i henhold til punkt 3.2.3 i dette regulativ). Prøvninger Komplet lygte Prøveeksemplar nr. 1 2 2.1 Nedbrydning (punkt 2.6.1.1) X 2.2 Fotometri (punkt 2.6.1.2) X 2.3 Vedhæftning (punkt 2.6.2) X Tillæg 2 METODE TIL MÅLING AF LYSSPREDNING OG -TRANSMISSION 1. UDSTYR (se figuren) Lysstrålen fra en kollimator K med halv divergens β/2 = 17,4 × 10–4 rd begrænses af en blænde DT med en åbning på 6 mm, imod hvilken prøvestanden anbringes. En farveløs samlelinse L2 korrigeret for sfæriske aberrationer forbinder blænden DT med modtageren R; diameteren af linsen L2 skal være således, at den ikke afblænder det fra prøven spredte lys inden for en kegle, hvis halve topvinkel er β/2 = 14°. En ringblænde DD med vinklerne α/2 = 1° og αmax/2 = 12° anbringes i et billedbrændplan af linsen L2 Den uigennemsigtige centrale del af blænderen er nødvendig for at eliminere det lys, som kommer direkte fra lyskilden. Blænderens centrale del skal kunne fjernes fra lysstrålen på en sådan måde, at den kan føres tilbage nøjagtigt i udgangsstillingen. Afstanden L2 DT og brændvidden F2 (1) af linsen L2 skal være valgt således, at billedet DT fuldstændigt dækker modtageren R. Sættes den initiale indfaldende lysstrøm til 1 000 enheder, skal den absolutte præcision af hver aflæsning være bedre end 1 enhed. 2. MÅLINGER Der foretages følgende aflæsninger: Aflæsning Med prøve Med den centrale del af DD Repræsenteret størrelse T1 nej nej Indfaldende lysstrøm i første aflæsning T2 ja (før prøvning) nej Lysstrøm afgivet af det nye materiale i et felt på 24 °C T3 ja (efter prøvning) nej Lysstrøm afgivet af det prøvede materiale i et felt på 24 °C T4 ja (før prøvning) ja Lysstrøm spredt af det nye materiale T5 ja (efter prøvning) ja Lysstrøm spredt af det prøvede materiale Figur 1 (1) For L2 anbefales en brændvidde på ca. 80 mm. Tillæg 3 METODE TIL PRØVNING VED PÅSPRØJTNING 1. PRØVNINGSUDSTYR 1.1. Sprøjtepistol Den anvendte sprøjtepistol skal være udstyret med en dyse med Ø 1,3 mm, som giver mulighed for en væskestrømningshastighed på 0,24 ± 0,02 l/min. ved et arbejdstryk på 6,0 bar – 0, + 0,5 bar. Under disse arbejdsbetingelser skal det opnåede blæsemønster på den overflade, der udsættes for nedbrydning, have en diameter på 170 mm ± 50 mm i en afstand af 380 mm ± 10 mm fra dysen. 1.2. Prøveblanding Prøveblandingens sammensætning er følgende: Kvartssand med hårdhed 7 på Mohs-skalaen og kornstørrelse mellem 0 og 0,2 mm samt tilnærmelsesvis normal fordeling, samt skarpkantethedsfaktor 1,8 til 2. Vand med hårdhed ikke over 205 g/m3 til en blanding indeholdende 25 g sand pr. liter vand. 2. PRØVNING Lygteglassets ydre overflade udsættes én eller flere gange for den sandstråle, der frembringes som ovenfor beskrevet. Sandstrålen rettes omtrent vinkelret mod den overflade, som skal prøves. Nedbrydningen kontrolleres ved hjælp af en eller flere prøver af glas, der anbringes som reference tæt ved det lygteglas, som prøves. Blandingen påsprøjtes, indtil ændringen i lysspredning på prøven (prøverne), målt ved den i tillæg 2 beskrevne metode, er sådan, at: Der kan anvendes flere referenceprøver for at kontrollere, at hele den prøvede overflade er ensartet nedbrudt. Tillæg 4 PRØVNING AF KLÆBEBÅNDETS VEDHÆFTNING 1. FORMÅL Med metoden bestemmes den lineære vedhæftningskraft af et klæbebånd til en glasplade under standardbetingelser. 2. PRINCIP Måling af den kraft, det kræver at løsrive et klæbebånd fra en glasplade i en vinkel på 90°. 3. FORESKREVNE ATMOSFÆREFORHOLD Den omgivende luft skal have en temperatur på 23 °C ± 5 °C og 65 ± 15 % relativ luftfugtighed (RH). 4. PRØVEEMNER Inden prøvningen skal prøverullen af klæbebånd konditioneres i 24 timer i den foreskrevne atmosfære (se punkt. 3 ovenfor). Fra hver rulle afprøves fem prøveemner, hver med en længde på 400 mm. De tre første vindinger på rullen kasseres, før prøveemnerne aftages. 5. PROCEDURE Prøvningen finder sted under de i punkt 3 foreskrevne atmosfærebetingelser. De fem prøveemner udtages ved, at klæbebåndet udrulles radialt med en hastighed på ca. 300 mm/s, hvorefter prøveemnerne inden for 15 sekunder påføres på følgende måde: Klæbebåndet anbringes gradvist på glasset, idet det påføres med en langsgående let gnidende bevægelse af fingeren uden overdrevent tryk, således at der ikke efterlades luftbobler mellem klæbebåndet og glaspladen. Prøven henligger i 10 minutter under de foreskrevne atmosfæriske betingelser. Træk ca. 25 mm af prøveemnet fri af pladen i et plan vinkelret på prøveemnets akse. Fastgør pladen og fold den frie ende af klæbebåndet tilbage i en vinkel på 90°. Påvirk prøven med en kraft således, at skillelinjen mellem klæbebånd og plade er vinkelret på denne kraft og vinkelret på pladen. Træk, så klæbebåndet løsnes med en hastighed på 300 mm/s ± 30 mm/s, og registrer den nødvendige kraft dertil. 6. RESULTATER De fem målte værdier ordnes i rækkefølge, og medianværdien tages som måleresultat. Denne værdi udtrykkes i Newton pr. cm bredde af klæbebåndet.